Shugaba Koroma na Saliyo ya sake samun nasara | Labarai | DW | 24.11.2012
Shugaba Koroma na Saliyo ya sake samun nasara
An rantsar da Shugaba Koroma na Saliyo domin wa'adi na biyu na mulki, bayan nasarar da ya samu yayin zaɓen da aka gudanar.
Shugaban ƙasar Saliyo Ernest Koroma, da aka sake zaɓa cikin wa'adin mulki na biyu, ya yi alƙawarin ci gaba da bunƙasa tattalin arziƙin ƙasar wadda ke farfadowa daga yaƙin basasa.
Koroma ya samu kashi 58 cikin 100 na kuri'un da aka kaɗa cikin zaɓen makon jiya, ya doke abokin karawarsa tsohon shugaban gwamnatin mulkin soja Julius Maada Bio, wanda ya samu kashi 37 cikin 100. Kuma masu ido kan zaɓe na ƙasashen duniya sun yaba da yadda aka gudanar da zaɓen.
A wannan Jumma'a aka rantsar da Koroma a matsayin shugaban na Saliyo, domin wa'adi na biyu, kuma ya nemi haɗin kai daga 'yan adawa. Bisa tsarin ƙasar ta Saliyo, ɗan takara na buƙatar samun fiye kashi 55 cikin 100 kafin kaucewa zuwa zagaye na biyu na zaɓe, abun da shugaba Koroma ya samu. Cikin shekara ta 2002 aka kawo ƙarshen yakin basasan ƙasar ta Saliyo da ke yankin Yammacin Afrika.
Kwanan wata 24.11.2012
Muhimman kalmomi Saliyo
Permalink https://p.dw.com/p/16p8A
Tarihin Juluis Maada Bio 18.04.2018
Kuna da masaniya game da tarihin sabon shugaban kasar Saliyo? Saurari tarihinsa wanda Salissou Boukari Adamou da Zaharadeen Umar Ramin Kura suka gabatar.
Zaben Saliyo ya dau hankalin jaridun Jamus 30.03.2018
A zagaye na farko na zaben shugaban kasa a Saliyo kimanin kashi 84 cikin 100 na wadanda suka cancanci kada kuri'a suka yi zabe to amma kasancewa ba dan takarar da ya samu yawan kuri'un da ake bukata za ai zagaye na biyu.